《赴御宴》
宋代·任希夷

新元六日三陪宴，黼扆前头御榻横。
紫袖旁阑宣乐节，金貂当榻赐杯行。
四夷来致三呼祝，万舞驭同九奏声。
谬忝词臣无补报，丰年惟愿稼如京。

作者简介：眉州眉山人，徙居邵武，字伯起，号斯庵。任伯雨曾孙。孝宗淳熙二年进士。曾从朱熹学，熹称为开济士。宁宗开禧初，为礼部尚书，奏为周敦颐、程颢、程颐赐谥。进端明榻学士、签书枢密院事兼权参知政事，寻提举临安洞霄宫。卒谥宣献。